CELEX: 22015D2148
Language: sl
Date: 2014-12-12 00:00:00
Title: Sklep Skupnega odbora EGP št. 281/2014 z dne 12. decembra 2014 o spremembi Priloge X (Splošne storitve) k Sporazumu EGP [2015/2148]

26.11.2015   
            
            
               SL
            
            
               Uradni list Evropske unije
            
            
               L 311/34
            
         SKLEP SKUPNEGA ODBORA EGP
   št. 281/2014
   z dne 12. decembra 2014
   o spremembi Priloge X (Splošne storitve) k Sporazumu EGP [2015/2148]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP), zlasti člena 98 Sporazuma EGP,
   ob upoštevanju naslednjega:
   
               (1)
            
            
               Delegirani sklep Komisije 2014/286/EU z dne 10. marca 2014 o določitvi meril in pogojev, ki jih morajo izpolnjevati evropske referenčne mreže in izvajalci zdravstvenega varstva, ki se želijo pridružiti evropski referenčni mreži (1), je treba vključiti v Sporazum EGP.
            
         
               (2)
            
            
               Izvedbeni sklep Komisije 2014/287/EU z dne 10. marca 2014 o določitvi meril za ustanavljanje in vrednotenje evropskih referenčnih mrež in njihovih članov ter za lažjo izmenjavo informacij in strokovnega znanja o ustanavljanju in vrednotenju takih mrež (2) je treba vključiti v Sporazum EGP.
            
         
               (3)
            
            
               Prilogo X k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Za točko 2b (Izvedbeni sklep Komisije 2013/329/EU) Priloge X k Sporazumu EGP se vstavita naslednji točki:
   
               „2c.
            
            
               
                  32014 D 0286: Delegirani sklep Komisije 2014/286/EU z dne 10. marca 2014 o določitvi meril in pogojev, ki jih morajo izpolnjevati evropske referenčne mreže in izvajalci zdravstvenega varstva, ki se želijo pridružiti evropski referenčni mreži (UL L 147, 17.5.2014, str. 71).
            
         
               2d.
            
            
               
                  32014 D 0287: Izvedbeni sklep Komisije 2014/287/EU z dne 10. marca 2014 o določitvi meril za ustanavljanje in vrednotenje evropskih referenčnih mrež in njihovih članov ter za lažjo izmenjavo informacij in strokovnega znanja o ustanavljanju in vrednotenju takih mrež (UL L 147, 17.5.2014, str. 79).“
            
         Člen 2
   Besedili Delegiranega sklepa 2014/286/EU in Izvedbenega sklepa 2014/287/EU v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 13. decembra 2014 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (3), ali na dan začetka veljavnosti Sklepa Skupnega odbora EGP št. 153/2014 z dne 9. julija 2014 (4), če slednje nastopi pozneje.
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 12. decembra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 147, 17.5.2014, str. 71.
   
      (2)  UL L 147, 17.5.2014, str. 79.
   
      (3)  Navedena ni nobena ustavna zahteva.
   
      (4)  UL L 15, 22.1.2015, str. 78.